1 Dikoronika 5 | Beibele Inthaneteng | Phetolelo ya Lefase le Lefsa
1 Dikoronika 5:1-26
5 Barwa ba Rubeni+ yo e lego leitšibulo la Isiraele ba ngwadilwe ka mo tlase. E be e le leitšibulo,+ eupša ka baka la ge a ile a goboša bolao bja tatagwe,+ tshwanelo ya gagwe ya go ba leitšibulo e ile ya newa barwa ba Josefa+ morwa wa Isiraele gomme yena a se ngwadišwe go ya ka mašika gore a hwetše tshwanelo ya go ba leitšibulo.
2 Juda+ yena o be a phagame mo go bana babo gomme go yena go tšwile moetapele;+ eupša tshwanelo ya go ba leitšibulo e be e le ya Josefa+—
3 barwa ba Rubeni leitšibulo la Isiraele e be e le Hanoge,+ Palu,+ Hetserone le Karami.+
4 Morwa wa Joele e be e le Shemaya, yena morwa wa gagwe ya ba Gogo, yena morwa wa gagwe ya ba Shimei,
5 yena morwa wa gagwe ya ba Mika, yena morwa wa gagwe ya ba Reaya, yena morwa wa gagwe ya ba Baali,
6 yena morwa wa gagwe ya ba Beyera, yoo Tiligathe-pilenesere+ kgoši ya Asiria a ilego a mo iša bothopša, gomme yena e be e le kgošana ya Barubeni.
7 Bana babo go ya ka malapa a bona moo ba ngwadišitšwego ka mašika+ go ya ka bana ba bona e be e le Jeiele wa moetapele, Sakaria 8 le Bela morwa wa Asasi, morwa wa Shema, morwa wa Joele+—yena Bela o be a dula Aroere+ go fihla ka Nebo+ le Baali-meone.+
9 A dula le ka thoko ya bohlabela go fihla moo motho a tsenago lešokeng ka noka ya Eforate,+ ka gobane diruiwa tša bona e bile tše dintši nageng ya Gileada.+
10 Mehleng ya Saulo ba ile ba lwa le Bahagari+ gomme ba ba fenya; ka gona ba dula ditenteng tša bona nageng ka moka ka thoko ya bohlabela bja Gileada.
11 Ge e le barwa ba Gada+ ba ile ba dula nageng ya Bashani+ go fihla ka Salika,+ gomme ba be ba dula go bapa le bana ba Rubeni.
12 Joele e be e le yo mogolo, Shafama yena e le wa bobedi. Janai le Shafata ba be ba dula Bashani.
13 Bana babo bona ba malapa a borakgolokhukhu ba bona e be e le Mikaele, Meshulama, Sheba, Jorai, Jakane, Tsia le Ebere, e le ba šupago.
14 Ba ke barwa ba Abihaili morwa wa Huri, yena e le morwa wa Jaroa, yena e le morwa wa Gileada, yena e le morwa wa Mikaele, yena e le morwa wa Jeshishai, yena e le morwa wa Jado, yena e le morwa wa Busi;
15 Ahi e be e le morwa wa Abadiele, yena e le morwa wa Guni, e be e le hlogo ya malapa a borakgolokhukhu ba bona.
16 Ba be ba dula Gileada,+ Bashani+ le metseng ya gona yeo e di dikologilego+ gotee le mafulong ka moka a Sharona go fihla magomong a ona.
17 Ka moka ga bona ba ile ba ngwadišwa go ya ka mašika a bona mehleng ya Jothama+ kgoši ya Juda le mehleng ya Jeroboama+ kgoši ya Isiraele.
18 Ge e le barwa ba Rubeni, Bagada le seripa sa moloko wa Manase bao e bego e le bagale,+ banna ba go rwala kotse le tšhoša, ba go nganga bora le bao ba tlwaeleditšwego go lwa, bao ba bego ba etšwa dira go bona e be e le ba dikete tše masomenne-nne-makgološupa-masometshela (44 760).+
19 Ba ile ba lwa le Bahagari,+ Jeturi,+ Nafishi+ le Nodaba.
20 Ba ile ba thušwa go lwa le bona, moo Bahagari le bohle bao ba bego ba na le bona ba ilego ba gafelwa seatleng sa bona, gobane ba ile ba kgopela thušo+ go Modimo ntweng gomme yena a ba kwa ge ba mo lopa ka ge ba be ba botile yena.+
21 Ke moka ba thopa diruiwa tša bona,+ e lego dikamela tša bona tše dikete tše masomehlano (50 000), dinku tše dikete tše makgolopedi-masomehlano (250 000), dipokolo tše dikete tše pedi (2 000) gotee le batho ba dikete tše lekgolo (100 000).+
22 Gobane go be go na le ba bantši bao ba bego ba bolailwe ka sehlogo ka ge ntwa yeo e be e le ya Modimo wa therešo.+ Ke moka ba ile ba dula lefelong la bona go fihlela ka nako ya bothopša.+
23 Ge e le barwa ba seripa sa moloko wa Manase,+ bona ba ile ba dula nageng ya go tloga ka Bashani+ go fihla ka Baali-herimone,+ Senire+ le Thaba ya Heremone.+ Ba ile ba ata.
24 Dihlogo tša malapa a borakgolokhukhu ba bona e be e le tše di latelago: Efere, Ishi, Eliele, Atsiriele, Jeremia, Hodafia le Jahadiele; e be e le bagale, banna ba matla, ba go tuma, tšona dihlogo tša malapa a borakgolokhukhu ba bona.
25 Ba ile ba se botegele Modimo wa borakgolokhukhu ba bona gomme ba otswa+ le medimo+ ya merafo ya nageng yeo, e lego yeo Modimo a ilego a e fediša pele ga bona.
26 Mafelelong Modimo wa Isiraele a tutuetša moya+ wa Pule+ kgoši ya Asiria,+ yena Tiligathe-pilenesere+ kgoši ya Asiria, moo a ilego a tšea Barubeni, Bagada le seripa sa moloko wa Manase a ba iša bothopša+ kua Hala,+ Habora, Hara le nokeng ya Gotsana, ke moka ba dula moo go fihlela le lehono.
1 Dikoronika 5
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D13%26Chapter%3D5%26wtlocale%3DSE%26srcid=share⊂ject=Bala Beibele Inthaneteng